पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। बीती रात प्रतापनगर स्थित जगन्नाथ कॉलोनी में निवास पर कस्टम कलेक्टर श्रीराम मीणा की गला रेतकर हत्या कर दी गई। सोमवार सुबह जब नौकरानी काम करने आई तो उसने लहूलुहान हालत में शव को देखा। इसके बाद उसने आसपास के लोगों और पुलिस को इसकी जानकारी दी। सूचना मिलते ही पुलिस मौके पर पहुंच गई है और मामले की जांच शुरु कर दी है। हत्या के कारणों का अभी तक खुलासा नहीं पाया है। मीणा केंद्रीय सीमा एवं उत्पादन व शुल्क विभाग में डिप्टी कमिश्नर के पद पर कार्यरत थे।
जानकारी के अनुसार कलेक्टर मीणा यहां श्योपुर रोड स्थित प्रताप नगर के जगन्नाथपुरी कॉलोनी में पत्नी और बच्चों के साथ रहते थे। रविवार रात को ही पत्नी बच्चों को साथ लेकर पीहर चली गई थी और वे घर में अकेले थे। सोमवार सुबह जब नौकरानी काम करने के लिए आई तो उसने मीणा की लाश को लहूलुहान हालत में देखा। कलेक्टर मीणा के मौत की खबर मिलते ही सारे शहर में सनसनी फैल गई। पुलिस और फॉरेंसिक एक्सपर्ट की टीम घटनास्थल पर पहुंचकर मामले की पड़ताल कर रही है। खबर मिलते ही पुलिस कमिश्नर हरीशचंद्र मीणा सहित अन्य अधिकारी भी कलेक्टर मीणा के घर पहुंचे।
Photo : Rajkumar Sharma
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hans zho_Hant eng_Latn